**РЕПУБЛИКА СРБИЈА**

**ГРАД НИШ**

**ГРАДСКА ОПШТИНА НИШКА БАЊА**

**Управа Градске општине Нишка Бања**

**Одсек за инспекцијске, имовинско-правне,**

**комуналне, послове туризма и екологије**

Нишка Бања

Ул. Синђелићева бр.3

Тел/факс: 018/4548 108

БРОЈ: Сл/2020-04/2

ДАНА: 25.01.2020.год.

На основу члана 44. Закона о инспекцијском надзору (Сл. Гласник РС, бр. 36/2015,44/2018,95/2018), а према реализацији активности спроводених према методологији усвојеног Плана рада за 2019. годину објављује се следећи:

**ГОДИШЊИ ИЗВЕШТАЈ О РАДУ КОМУНАЛНЕ ИНСПЕКЦИЈЕ**

**ГРАДСКЕ ОПШТИНЕ НИШКА БАЊА ЗА 2019. ГОДИНУ**

1. Број спречених или битно умањених вероватних настанака штетних последица по законом заштићена добра, права и интересе (превентивно деловање инспекције): Извршенa је 21 службенa саветодавнa посета.
2. Обавештавање јавности, пружање стручне и саветодавне подршке надзираним субјектима или лицима која остварују одређена права у надзираним субјектима или у вези са надзираним субјектима, укључујући издавање аката о примени прописа и службене саветодавне посете, превентивним инспекцијским надзорима и другим активностима усмереним ка подстицању и подржавању законитости и безбедности пословања и поступања и спречавању настанка штетних последица по законом и другим прописом заштићена добра, права и интересе са подацима о броју и облицима ових активности и кругу лица обухваћених тим активностима (превентивно деловање инспекције):

На интернет страници Градске општине Нишка Бања објављен је план инспекцијског надзора за 2020. годину, образац представке – пријаве комуналној инспекцији и 59 контролних листи,

У локалним медијима и на интернет страници Градске општине Нишка Бања најављиване су акције контроле уклањања снега и леда са јавне површине, уклањања нерегистрованих возила и возила са јавних зелених површина, као и акција надзора корисника сеоских водовода у н.м. Сићево, н.м. Јелашница, Просек и Островица;

Службене саветодавне посете вршене су најчешће након измене прописа, код нових корисника итд.

1. Ниво усклађености пословања и поступања надзираних субјеката са законом и другим прописом, који се мери помоћу контролних листи: 80% у редовном инспекцијском надзору;
2. Број откривених и отклоњених или битно умањених насталих штетних последица по законом заштићена добра, права и интересе (корективно деловање инспекције): донето је укупно 16 решења ради отклањања неправилности;
3. Број утврђених нерегистрованих субјеката и мерe спроведенe према њима: комунална инспекција Одсека за инспекцијске, имовинско-правне, комуналне, послове туризма и екологоје Градске општине Нишка Бања у извештајном периоду није поступала у складу са чл. 33. Закона о инспекцијском надзору (Сл. Гласник РС, бр. 36/2015);
4. Мерe предузетe ради уједначавања праксе инспекцијског надзора и њихово дејствo: За све области надзора креиране су јединствене контролне листе свих пет комуналних инспекција градских општина;
5. Остварењe плана и ваљаност планирања инспекцијског надзора: Уз ситна померања термина највећи број (око 90%) планираних активности је остварен. Око 80% активности остварен је у ванредном инспекцијском надзору. Планом је предвиђен ванредни инспекцијски надзор у 60% активности.
6. Ниво координације инспекцијског надзора са инспекцијским надзором кога врше друге инспекције: комунална инспекција Одсека за инспекцијске, имовинско-оравне, комуналне, послове туризма и екологије, Градске општине Нишка Бања је у константном процесу координације са комуналним инспекцијама осталих градских општина и инспекцијама Града Ниша.. У 2019 години извршене су 5 (пет) заједничке службене саветодавне посета са грађевинском инспекцијом, инспекцијом за путеве Секретаријата за инспекцијске послове Града Ниша и републичком геолошком инспекцијом. Константна сарадња са Одељењем комуналне полиције на увођењу комуналног реда на територији Градске општине Нишка Бања у 2019.години.
7. Материјални, технички и кадровски ресурси које је комунална инспекција користила у вршењу инспекцијског надзора и мерама предузетим у циљу делотворне употребе ресурса инспекције и резултати предузетих мера: комуналну инспекцију Одсека за инспекцијске, имовинско-правне, комуналне, послове туризма и екологије, Градске општине Нишка Бања чине 2 (два) инспектора. Два инспектора имају положен испит за тржишног инспектора и у складу са тим овлашћења из Закона о трговини. Инспектори поседују рачунар, на располагању имају један фотоапарат, један скенер и један фотокопир апарат. Комунална инспекција користи једно службено возило.
8. Придржавање рокова прописаних за поступање инспекције: комунална инспекција се придржавала прописаних рокова за поступање и то у смислу рокова за обавештавање подносилаца пријава, као и у погледу поштовања рокова за издавања записника, решења и других управних аката.
9. Законитост управних аката донетих у инспекцијском надзору (број другостепених поступака, њихов исход, број покренутих управних спорова и њихов исход): У 2019. години нису подношене жалбе на решења комуналног инспектора.
10. Поступање у решавању притужби на рад инспекције, са исходима тог поступања, уз посебно истицање броја поднетих притужби и области рада на које су се односиле, у 2019. години није било притужби Одсеку за контролу и надзор комуналних инспекција градских општина Секретаријата за инспекцијске послове Градске управе Града Ниша.
11. Обуке и други облици стручног усавршавања инспектора, односно службеника овлашћених за вршење инспекцијског надзора, са бројем тих обука и других облика стручног усавршавања и бројем инспектора, односно службеника овлашћених за вршење инспекцијског надзора који су похађали те обуке и друге облике стручног усавршавања:

Инспектори су присустволи семинарима у организацији Сталне конференције градова и општина и Национална академија за јавну управу.

1. Иницијативе за измене и допуне закона и других прописа: комунална инспекција учествовала је у следећим иницијативама за измене и допуне прописа:

Предлог измене и допуне Одлуке о општим условима искоришћавања и одржавања сеоских водовода на подручју Градске општине Нишка Бања,

1. Мере и провере предузете у циљу потпуности и ажурности података у информационом систему: учествовање у изменама обрасца за месечно извештавање у циљу усклађивања са Законом о инспекцијском надзору;
2. Стање у области извршавања поверених послова инспекцијског надзора: поверене послове продаје ван продајног објекта по Закону о трговини, комунална инспекција Одсека за инспецијске,имовинско-правне, комуналне, послове туризма и екологије Нишка Бања извршавала је по Одлуци о комуналном реду из разлога ефикасности и једноставнијих процедура.
3. Исходи поступања по извршеном инспекцијском надзору, комунална инспекција је донела:

- 4 прекршајна налога (2 прекршајна налога наплаћена у законском року; 2 прекршајна налога достављена прекршајном суду на даљу надлежност).

Одсек за инспекцијске, имовинско-правне,

комуналне, послове туризма и екологије